Յեղափոխութեան 39-րդ տարեդարձի առիթով քրիստոնէական սիրով ողջունում ենք Իրանի Իսլամական Յեղափոխութեան առաջնորդին եւ մի անգամ եւս մեր ողջ ժողովրդի անվերապահ զօրակցութիւնն ու սէրն ենք յայտնում իրեն։ Հպարտ ենք Իրանի Իսլամական Հանրապետութեան բանակով եւ երկրում գործող բոլոր ուժային կառոյցներով, որոնք արթուն եւ զգօն վիճակով պաշտպանում են մեր երկրի սահմանները, յատկապէս այս օրերին, երբ ամէն կողմից ծայրահեղական յելուզակներ քաջալերւած մեծապետական կառավարութիւնների կողքին ամէն միջոցի են դիմում խանգարելու երկրում տիրող խաղաղութիւնն ու համատեղ գոյակցութիւնը խաղաղասէր ժողովրդների։